Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 8332

1. Bevezető A Nemzetközi Polgári Légiközlekedési Egyezmény 3 (d) cikkelyének rendelkezése szerint az ICAO szerződő államok „állami légijárműveikre vonatkozó előírásaik kiadásakor kellő figyelmet fordítanak a polgári légiközlekedésben működő légijárművek biztonságára”. Mivel a polgári légijárművek elfogása minden esetben gyakorlati veszélyt jelent, az ICAO Tanács kidolgozta az alábbi különleges ajánlásokat és nyomatékosan kéri, hogy azokat a szerződő államok egységesen alkalmazzák, mert az összes érintett részéről történő egységes alkalmazás alapvető fontosságú a polgári légijárművek és bennük tartózkodó személyek biztonsága érdekében. Ezért az ICAO Tanácsa felhívja a szerződő államok figyelmét, hogy a szerződő állam értesítse a Szervezetet bármely eltérésről, amely saját országos előírásai és gyakorlata illetve az alábbiakban ismertetett különleges ajánlások között van.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes